કેન્દ્ર સરકાર દ્વારા તાજેતરમાં જ લાગુ કરવામાં આવેલ જીએસટી પૂર્વે રાજ્યના વેટ વિભાગ દ્વારા ટેકસ વસુલવામાં આવતો હતો. ગત જુલાઇ મહિનાથી જીએસટીની અમલવારી બાદ જુનુ બાકી લેણું વસુલવા માટે જીએસટી તંત્ર દ્વારા કાર્યવાહી હાથ ધરવામાં આવી છે. ત્યારે ઇન્દ્રનીલ રાજ્યગુરૂના ભાઇ અને તેના બે ભાગીદારો પાસેથી રૂા.13 કરોડ જેવું સરકારી લેણુ વસુલવા માટે નોટીસ ફટકારવામાં આવી હતી. અવારનવાર ઉઘરાણી કરવા છતા પણ ત્રણેય ભાગીદારોએ સરકારી લેણુ ભરપાઇ નહીં કરતા અંતે તંત્ર દ્વારા આકરી કાર્યવાહી હાથ ધરવામાં આવી છે.